แนวร่วม “ราษฎร” ชุมนุมหน้าเดอะมอลล์ บางกะปิ ตร. แนะเลี่ยงเส้นทาง ถ.ลาดพร้าว
แนวร่วม “ราษฎร” ชุมนุมหน้าเดอะมอลล์ บางกะปิ ตร. แนะเลี่ยงเส้นทาง ถ.ลาดพร้าว
แนวร่วม “ราษฎร” ชุมนุมหน้าเดอะมอลล์ บางกะปิ ตร. แนะเลี่ยงเส้นทาง ถ.ลาดพร้าว
30 ต.ค. 2563

เพจเฟซบุ๊ก “เยาวชนปลดแอก”  แจ้งพิกัดการชุมนุมของแนวร่วมกลุ่ม “ราษฎร” ทั่วประเทศ วันนี้ (30 ต.ค.63) โดยที่กรุงเทพมหานคร นัดชุมนุมที่หน้าเดอะมอลล์บางกะปิ ตั้งแต่เวลา 16.30 น.
ส่วนพื้นที่ปริมณฑลและต่างจังหวัด มีดังนี้
ภาคกลาง
16.00 น. วงเวียนน้ำพุมหาชัย สมุทรสาคร
16.00 น.ฟิวเจอร์พาร์ครังสิต ปทุมธานี
17.00 น. หน้าเซ็นทรัลเวสต์เกต นนทบุรี
16.00 น. ใต้สะพานปรีดี อยุธยา
17.00 น. ริมน้ำบ้านโป่ง ราชบุรี
ภาคอีสาน
17.00 น. ลานสเก็ตบอร์ด ข้างวัดพายัพ นครราชสีมา
16.00 น. วงเวียนเจ้าพ่อพญาแล ชัยภูมิ
17.00 น. ศาลหลักเมืองอำเภอนาแก นครพนม
ด้าน พล.ต.ต.จิรสันต์ แก้วแสงเอก รองผู้บัญชาการตำรวจนครบาล (รอง ผบช.น.) กล่าวว่า ตามที่ปรากฎทางสื่อโซเชียลมีเดีย ได้มีประกาศนัดรวมตัวของกลุ่มผู้ชุมนุมบริเวณหน้าห้างเดอะมอลล์บางกะปิ ตั้งแต่เวลา 16.30 -21.00 น.วันนี้นั้น
เนื่องด้วยบริเวณการรวมกลุ่มเพื่อชุมนุมฯ อยู่บริเวณถนลาดพร้าวเป็นเส้นทางสายหลัก ซึ่งประชาชนใช้ในการสัญจร ปริมาณรถที่ใช้ทางจึงมีจำนวนมาก การจราจรหนาแน่นโดยเฉพาะในช่วงเวลาเร่งด่วน ประกอบกับมีการก่อสร้างทางฯ ในพื้นที่ดังกล่าว ดังนั้นเพื่อความสะดวกในการเดินทางของพี่น้องประชาชน บช.น. จึงขอแจ้งให้หลีกเลี่ยงเส้นทางตั้งแต่เวลา 15.00 น. เป็นตันไปจนเสร็จสิ้นการชุมนุม ดังนี้
1.เส้นทางที่อาจได้รับผลกระทุบและควรหลีกเลี่ยง
– หน้าห้างเดอะมอลล์บางกะปิ ถ.ลาดพร้าว (ขาเข้า) ตั้งแต่สามแยกบางกะปิ – แยกแฮปปี้แลนด์
2.เส้นทางที่แนะนำให้ประชาชนไปใช้เพื่อหลีกเลี่ยงผลกระทบด้านการจราจร
– ถ.รามคำแหง – ถ.หลังห้างฯ – ถ.ลาดพร้าว
– ถ.รามคำแหง – ซอยมหาดไทย 2 – ถ.ลาดพร้าว (ลาดพร้าว130)
– ถ.ลาดพร้าว (ขาออก)
– ถ.แฮปปี้แลนด์ เลี้ยวซ้ายขวา แยกแฮปปี้แลนด์ – ถลาดพร้าว
ทั้งนี้ บช.น. ได้จัดเตรียมกำลังตำรวจจราจรคอยอำนวยความสะดวกด้านการจราจรให้แก่พี่น้องประชาชนผู้ใช้รถใช้ถนนในภาพรวม เพื่อให้ประชาชนได้รับผลกระทบน้อยที่สุด
 